Després de debutar amb la sub-21, contra Hongria, el 5 de setembre va ser cridat pel seleccionador espanyol Vicente del Bosque per unir-se a la selecció absoluta, que estava concentrada preparant el partit inaugural de la fase de classificació per a l'Eurocopa 2016, després que el davanter Diego Costa es lesionés. Finalment, el 8 de setembre Munir va debutar amb la selecció espanyola absoluta disputant quinze minuts en la victòria del combinat espanyol contra Macedònia per 5 a 1.